|  |  |
| --- | --- |
| Numri i lëndës: | 2020:062283 |
| Datë: | 03.07.2020 |
| Numri i dokumentit: | 01005015 |

**P.nr.118/20**

**NË EMËR TË POPULLIT**

**GJYKATA THEMELORE NE PEJE –DEGA ISTOG – DEPARTAMENTI I PËRGJITHSHËM- Divizioni Penal,** sipas gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit J F nga fsh. K K. Istog, i akuzuar për vepër penale, “lëndim i lehtë trupor” nga neni 185 par.1,nën par.1.4 të KPRK-së, duke vendosur sipas aktakuzës së Prokurorisë Themelore ne Pejë – Departamenti i Përgjithshëm PP/II.nr.504/2020, dt.18.05.2020, në seancën publike të shqyrtimit fillestar të mbajtur me **01.07.2020** në praninë e Prokurorit të Shtetit, Suada Hamza, të pandehurin J F, Gjykata të njëjtën ditë mori dhe publikisht shpalli, ndërsa me dt. 03.07.2020 e përpiloj këtë:

# A K T GJ Y K I M

I pandehuri **J F**, i lindur me .... ne f.sh. P K. F, tani me banim ne fsh. K K. Istog, i biri i M dhe nenës RR e gjinisë D, i martuar baba i katër fëmijëve, i pa arsimuar, din shkrim e lexim, punëtor ne ndërtimtari, i gjendjes se dobët ekonomike, i identifikuar ne bazë të letërnjoftimit me nr..., i nacionalitetit Ashkali, Shtetas i Republikës se Kosovës, i dënuar edhe me parë, gjendet ne liri.

**ËSHTË FAJTOR**

**Për shkak se :**

Me datë 22.03.2020 rreth orës 11,10min, ne f.sh. S K. Istog, ne oborrin e shtëpisë së të dëmtarit V K, ndaj të cilit e përdor forcën duke i shkaktuar lëndim të lehtë trupore, ne atë mënyrë qe pas një mos marrëveshje qe kishin ne mes veti i pandehuri i drejtohet të dëmtuarit me fjalët “se po kam punë me ty dhe të rrehi, se për qata jam ardhë” ku për një moment e godet të dëmtuarin me grushte dhe shkelma në dorën e majtë, duke i shkaktuar lëndime të lehta trupore me pasoja të përkohshme ne shëndet.

-me çka ka kryer veprën penale, “Lëndim i lehte trupor" nga neni 185 par. l ,nen par.l.4 te KPRK-se.

Gjykata duke vendosur në kuptim të nenit 7,8,9,10,17,21,38,40,43,69,70, nenit 185 par. l nen par.l.4 te KPRK-se, si dhe nenit 359, 360, 361, 365, 366, 450, 463 të KPPRK-së, i shqipton:

**DËNIM ME GJOBË**

**Ashtu që:**

**1.**Të pandehurit **J F,** gjykata i përcakton dënimin me gjobë në shumen prej **200 (dyqind ) euro,** të cilin dënim i pandehuri duhet ta paguaj në afatin prej 15 ditësh pas plotfuqishmërisë se këtij aktgjykimi.

**2**. Nëse i pandehuri nuk mundet apo nuk dëshiron ta paguan gjobën e lartë shqiptuar me kohë të përcaktuar, e njëjta gjobë do të zëvendësohet më burgim, konform nenit 43 par.3 të KPRK-së, ku (njëzete)20 euro të gjobës, do ti llogariten në një ditë burgim.

**3.** I pandehuri obligohet që në emër të paushallit gjyqësore te paguaj shumen prej **20 ( njëzet ) euro,** për shpenzimet e procedurës penale shumen p**rej 20 ( njëzet ) euro,**  si dhe në emër të taksës për kompensimin e viktimave të krimitshumën prej **30 ( tredhjet ) euro** në afat prej 15 ditësh nga dita e plotfuqishmërisë se këtij aktgjykimi.

**4.** I dëmtuari **V (A ) K** nga fsh. S rr. “ J “ K. Istog,për realizimin e kërkesës pasurore juridike udhëzohet në kontest të rregullt juridiko-civil.

**A r s y e t i m**

Prokuroria Themelore ne Pejë– Departamenti i përgjithshëm, pranë kësaj Gjykate ka ngritë aktakuzën PP/II.nr.504/2020, dt.18.05.2020, ndaj të pandehurit J F nga f.sh. K K. Istog, duke e akuzuar për vepër penale, “lëndim i lehtë trupor” nga neni 185 par.1nën par.1.4 të KPRK-së .

Gjykata ka mbajtur shqyrtimin fillestar me dt.01.07.2020 në praninë e Prokurores se Shtetit Suada Hamza, dhe të pandehurit J F ndërsa duke vepruar në kuptim të nenit 245 të KPPRK-së, në seancën fillestare nuk i ka ftuar palët tjera.

Pas leximit të aktakuzës nga ana e prokurorit të shtetit i pandehuri ka deklaruar: se e pranoj fajësinë për veprën penale për te cilën akuzohem, me vjen keq për rastin qe me ka ndodhur, i kërkoj falje te dëmtuarit këtu para gjykatës, ju premtoj se ne te ardhmen nuk do merrem me këso veprash penale.

Prokurori i shtetit deklaroj, se pajtohet me pranimin e fajësisë, i cili pranim ka mbështetje ne provat qe gjenden ne shkresat e lendes, dhe është bere komfor dispozitave ligjore, propozoj gjykatës qe te pandehurin te shpall fajtor për veprën e kryer dhe te dënoj sipas ligjit, si dhe ta obligoj ne pa gurjen e shpenzimeve procedurale, si dhe me rastin e marrjes se vendimit mbi dënim pranimin e fajësisë, ta marr si rrethanë lehtësuese tek matja e dënimit.

Pas deklarimit të pandehurit se e pranon fajësinë për veprën penale me të cilën akuzohet dhe mendimit te prokurorit të shtetit, se nuk e kundërshton pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPK-se janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e te pandehurit.

Duke pas parasysh se gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPK-së, si dhe faktin se janë plotësuar kushtet ligjore nga neni 248 par.1 lidhur me par.4 të KPPRK-së, atëherë në këtë çështje gjykata ka vazhduar me shqiptimin e dënimit.

Me faktet e ofruara në shkresat e lëndës, si dhe me pranimin e fajësisë nga ana e të pandehurit J F, është vërtetuar se i njëjti me datë 22.03.2020 rreth orës 11,10min, ne f.sh. S K. Istog, ne oborrin e shtëpisë së të dëmtarit V K, ndaj të cilit e përdor forcën duke i shkaktuar lëndim të lehtë trupore, ne atë mënyrë qe pas një mos marrëveshje qe kishin ne mes veti i pandehuri i drejtohet të dëmtuarit me fjalët “se po kam punë me ty dhe të rrehi, se për qata jam ardhë” ku për një moment e godet të dëmtuarin me grushte dhe shkelma në dorën e majtë, duke i shkaktuar lëndime të lehta trupore me pasoja të përkohshme ne shëndet.

Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedhë se në veprimet e të pandehurit J F, qëndrojnë të gjitha elementet e veprës penale “lëndim i lehtë trupor” nga neni 185 par.1,nënpar.1.4 të KPRK-së .

Sa i përket fajësisë gjykata ka gjetur se i pandehuri ka kryer veprën me dashje, pasi që ai ka qenë i vetëdijshëm për veprën penale dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 69 dhe 70 te KPRK-se. Kështu si rrethana lehtësuese për te pandehurin,gjykata ka vlerësuar faktin se i njëjti kishte sjellje korrekte në Gjykatë, e për me tepër e ka pranuar fajësinë për veprën penale me të cilën akuzohet, duke u penduar për veprën e kryer, dhe duke kërkuar falje para Gjykatës, të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethanë renduese gjykata gjeti faktin se i pandehuri edhe ma parë ka qenë i dënuar nga kjo Gjykatë për vepër të ngjashme penale ku sipas Aktgjykimit të plotfuqishëm me P nr.190/17 i dt.27.12.2017, për vepër penale lëndim i letë trupor nga neni 188 par.1 pika 1.4 lidhur me nenin 31 të KPRK-së, është dënuar me kusht tre muaj për një vite.

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 38 te KPRK-se.

Duke u bazuar ne nenin 450 par. 1 dhe 2 të KPPRK-së, gjykata ka përcaktuar shpenzimet e procedurës dhe paushallin gjyqësor si në dispozitiv të këtij aktgjykimi.

Vendimi për kompensimin e viktimave të krimit është marrë, konform nenit 39 par.3 nën par 3.1 të Ligjit nr.05/L-036 për Kompensimin e Viktimave të Krimit.

Vendimi mbi udhëzimin e të dëmtuarit në kontest civil është marrë komfor nenit 463 par. l. dhe 2 të KPPRK-ës.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PËRGJITHSHËM**

**P.nr. 118/20 , më datë 01.07.2020**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate.